Stephanus Pinker
Stephanus Arthurus Pinker (natus Steven Arthur Pinker Monte Regali in Quebeco 18 Septembris 1954) est linguista, psychologus cognitivus, et auctor scientiae popularis Canadiano-Americanus. Professor familiae Johnstone in facultate psychologiae Universitatis Harvardianae, suasione psychologiae evolutationariae theoriaeque mentis computationalis innotuit. Pinker diploma a Collegio Dawsoniano anno 1973, gradumque A.B. in psychologia ab Universitate McGilliana anno 1976 accepit. Doctoratum philosophiae in psychologia experimentali in Universitate Harvardiana anno 1979 sub Stephano Kosslyn meruit. Investigationes in Massachusettensi Instituto Technologiae uno anno fecit, tum professor adiutor in universitatibus Harvardiana et Stanfordiensi docuit.